15/03/2017 | Administración LocalMunicipal
Noia
Secretaría
Anuncio resolución de Alcaldía número 282/2017, revogacións e delegacións competencias

Con data vinte e catro de febreiro de dous mil dezasete ditouse resolución de alcaldía número 282/2017, que aproba o seguinte: Primeiro: Revogar as seguintes delegacións realizadas en virtude da resolución de alcaldía número 318/2016 de data de 24 de febreiro de 2016 anteriormente citada: 1.- Delegación na concelleira dona Mª DE LA O LÓPEZ CIERTO da ÁREA DE SEGURIDADE CIDADÁ E LIMPEZA VIARIA.2.- Delegación no concelleiro don RAMÓN PÉREZ SANTOS da ÁREA DE PROTECCIÓN CIVIL.3.- Delegación no concelleiro don SATURNINO BALDERRABANO MAYO da “ÁREA DE ECONOMÍA E FACENDA: Comprendendo as facultades previstas no art.21.1 f) da Lei 7/1985, do 2 de abril, reguladora das bases do réxime local, excepto o sinalado en materia de Contratación recollido no punto segundo desta resolución en relación ao alcalde.” Segundo: Delegar, a favor dos seguintes concelleiros e dentro das áreas que se indican, incluíndo a facultade de dirixir os servizos correspondentes, como a de xestionalos con carácter xeral e incluída a facultade de resolver mediante actos administrativos que afecten a terceiros e a resolución dos recursos de reposición que contra aqueles actos administrativos se poidan interpoñer.1.- Delégase en Dona Oumkaltoum Llordes Cañizar XINHAO YERSON EDOMWONYI DAHMOUN ARUFE a ÁREA DE PROTECCIÓN CIVIL.2.- Delégase en don ALVARO IGNACIO BOBEICA GASSENT a ÁREA DE LIMPEZA VIARIA.3.- Delégase no concelleiro Don Julio Bustelo Castaño, a ÁREA DE SEGURIDADE CIDADÁ 4.- Delégase, de novo, no concelleiro don SATURNINO BALDERRABANO MAYO a “ÁREA DE ECONOMÍA E FACENDA” cos seguintes novos matices nos seguintes termos: “ÁREAS DE ECONOMÍA E FACENDA: a xestión económica especificada no artigo 21.1 f) da LBRL, incluíndo os grandes expedientes contables, tales coma a liquidación orzamentaria, a Conta Xeral e o Orzamento, así coma, as propostas en materia fiscal e de tesourería e recadación, excepto o sinalado en materia de Contratación recollido no punto segundo desa resolución citada en relación ao alcalde.” Terceiro: O resto de delegacións realizadas por parte de alcaldía nos distintos concelleiros queda en idénticos termos os expresados na xa citada resolución de alcaldía número 318/2016 de data de 24 de febreiro de 2016. Carto: A ALCALDÍA exercerá as competencias que en materia de CONTRATACIÓN lle atribúa a normativa contractual, así como as competencias económicas aparelladas en materia económica ata a fase da disposición ou compromiso do gasto. Por outra banda, exercerá as competencias que as diferentes leis lle atribúan e as competencias nas seguintes materias: 1.- ÁREA DE SANIDADE.2.- ÁREA DE URBANISMO.3.- ÁREA DE PROMOCIÓN ECONÓMICA. Quinto: O exercicio das Competencias realizarase con respecto ao marco Competencial dos Concellos regulado na Lei 7/1985, de 2 de abril, reguladora das Bases do Réxime Local, modificada pola Lei 27/2013, de 27 de decembro, de racionalización e sostibilidade da Administración Local; así como a Lei 5/2014 de 27 de maio de medidas urxentes para a aplicación da Lei 27/2013, de 27 de decembro, na Comunidade Autónoma de Galicia. Sexto: Ordenar a publicación da presente Resolución no Boletín Oficial da Provincia da Coruña e notificala aos concelleiros/as delegados, así como aos xefes das diferentes áreas e servizos municipais para o seu coñecemento e efectos, coa indicación de que pon fin á vía administrativa e contra a cal se poderá interpoñer, potestativamente, recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da notificación da presente ou desde a súa publicación; ou ben, directamente, recurso Contencioso-administrativo ante o xulgado que Corresponda, dentro do prazo de dous meses Contados a partir da mesma data, sen prexuízo de que se poida interpoñer Calquera outro recurso que se estime pertinente. Sétimo: Dar conta ao Pleno na vindeira sesión que teña lugar. Noia, 9 de marzo de 2017 O Alcalde José Santiago Freire Abeijón